686 Ed. Eichwald, 



vis locorum in Podolia, Volhynia et Lithuania, pristina eorum patria, 

 effodiantur. 



Quihus quoque addas Cervum tarandum , cuius maxima cerata 

 (v. infra § 15) ad ripam Bugi amnis polonici, in provincia Bialysto- 

 censi, eruuntur; caiocirca-verosimile est, belluam hancce ibidem pri- 

 stino aevo degisse; dein vero, commutatione quadam telluris universali 

 iisdem in locis facta, periisse, et una cum Klephantibus , eorundem 

 locorum incolis antediluvianis, obrutam fuisse. Tarandi enim 

 Iulii Caesaris aevo in densa Hercyniae sylva exstiterunt, ubi tunc, 

 aeque ac in Bialystocensi et Pinscensibus sylvis, propter lacus maiores, 

 innumerasquc paludes, frigus observabatur intensius; quo sensim dis- 

 parente, dum sylvae spatiosae densaeque exscinderentur, paludesque 

 exsiccarentur, Tarandi quoque magis magisque versus septentrionem 

 fugati sunt, ubi scilicet magnis etiamnunc turmis degentes, sub nive 

 aeterna parcum sibi pabulum quaesitant. 



§ 9. ■ 



De Bobus fossilibus. 



Aliuddemum exemplum bestiaesylvaticae, in quibusdam regio- 

 nibusplane exstinctae, exstat nobis in Bove uro, pridein in Hercy- 

 nia sylva aliisque passim Germaniae regionibus indigeno, nunc tem- 

 poris vero ibidem exstirpato, versusque orientem abacto. Quo quidem 

 factum est, ut in Bialowicensi sylva lithuana, eaque sola fere totius 

 Europae, nec non in Caucasi sylvaticis saltibus degat: pristino autem 

 aevo in ipsa Chcrsoneso taurica obviam fuisse videtur; quod e Byzan- 

 tino auctore, Niceta Choniate , colligimus, qui ita narrat: „anno 

 „MCLXXXII imperatorem Andronicum Comnenum per multum 

 „temporis ibidem vacuisse venationi et perforando Zumpro , bestiae 

 „ferae, in Tauroscythia praesertim indigenae moleque sua Ursum et 

 „Leopardwn excedenti." 



